**Sonetul serii**

*Felix*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-aprind tăceri în cenuşiu amurg

Cu licuricii-n dulce consonanţă

Şi, scăpărând mirat de la distanţă,

Alţi licurici se-aprind pe cerul murg.

Se-nstăpâneşte-a tihnei ambianţă

Şi beznele care în taină curg

Par opera vreunui dramaturg

Dând scenelor o nouă rezonanţă.

Foire, zarvă, zbucium contenesc,

Înfăşurate parcă-n nori de vată

Care pe marea liniştii plutesc,

Şi pentru ziua tocmai încheiată

Sub scutul protector dumnezeiesc,

Îţi mulţumesc din suflet, Sfinte Tată!

Simion Felix Marțian